หลายคนคงเคยได้ยินร้านหมูเที่ยงคืนที่เชียงใหม่ใช่ไหม ร้านนี้อยู่ใกล้ๆกัน ถือเป็นร้านประจำของผมเลย ถ้ามีโอกาสแวะเวียนขึ้นเชียงใหม่ จะต้องไปทานทุกครั้ง ร้านเปิดตั้งแต่ 1-2ทุ่ม ไม่ต้องหิวท้องรอจนดึก ไม่ต้องเบียดเสียดแย่งที่จอดรถตอนเที่ยงคืน สำหรับผมถือว่าสะดวกกว่าเยอะ
เรื่องรสชาติ ผมชอบเป็นการส่วนตัว น้ำพริกหนุ่มที่จิ้มด้วยของทอด เข้ากันอย่างเป็นที่สุด มีให้ทานทั้งไก่ ทั้งหมู หมูสามชั้น เนื้อหมูติดกระดูก หรือจะเป็นไส้อั่ว ไส้ทอด ไส้กรอบ ก้อมีให้ลิ้มรสกัน ส่วนใครกลัวว่าจะมีทานแค่ของทอดรึเปล่า ไม่คับ เมนูอื่นยังมีให้ทานกัน ลายคั่วเหนือ ส้มตำ ส่วนเมนูเด็ดที่ผมไม่เคยพลาด คือลาบดิบ กับแหนมหมกไข่
ลาบดิบคนเหนือ จะแตกต่างกับทางอิสานคับ คนอิสานมักจะใส่ดีให้มีรสขม ส่วนของคนเหนือจะไม่ใส่ เวลาทานจะทานได้ง่ายกว่า ส่วนแหนมหมกไข่ เป็นแหนมที่ตอกไข่แล้วห่อด้วยใบตอง นำไปย่างจนสุก เมนูง่ายๆ ทำได้ยาก แต่อร่อยนะคับ
สิ้นปีนี้ ใครไปเชียงใหม่ ลองแวะไปทานนะคับ ผมขอไม่รับปากว่าจะชอบกันทุกคน แต่ส่วนตัวผมชอบมากคับ